
A tőzsde előrejelzése a Twitter hangulatának segítségével

A dolgozat azt kutatja, hogy a Twitter hangulat segíthet-e megjósolni a Nasdaq top 5 részvényének mozgását. Másodrészt azt vizsgálja, hogy a Twitter által detektált és kategorizált események generálnak-e kumulált abnormális hozamot az eseményablak során. A Twitter hangulatot a vizsgált cég tőzsdeszimbolját #-el tartalmazó napi tweetek szövegelemzése által alkotott idősor jelenti, és ennek kapcsolatát elemzi az árfolyammal.
Az első kérdést VAR modellel és Granger-okozat segítségével vizsgálja a 2019-es adatokon, arra a következtetésre jutva, hogy nincs 5%-on szignifikáns kapcsolat, 10%-os szignifikancia szinten viszont 2 Granger-okozatot talál: a Tesla Twitter hangulate Grenger-okozza a hozamát valamint a Microsoft hozama Granger-okozza a Twitter hangulatát. A második kérdésre tekintettel a dolgozat azt találja, hogy a tweet mennyiség és hangulat alkkalmas események detektálására, illetve jó események esetén pozitív míg rossz események esetén negatív átlagos kumulált abnormális hozamot talál.





